<classify> Mara ya kwanza Diamond alipopatana na Tanasha Donna na kuchukua nafasi ya kumtambulisha kwa mamaye miezi michache baada ya kupishana na Zari, ilikuwa raha isiyo kifani. Mamake Mondi alimmiminia sifa sufufu mrembo huyo wa Kenya akidai kuwa ni binti mwenye heshima na umri wake unamfaa mwanawe. Mama Dangote alichukua hatua ya kumrai mwanawe amfungishe mtoto huyo wa kike pingu za maisha, alichosikia Diamond ni kumtunga mimba, baadaye uhusiano wao ukasambaratika kila mmoja akienda zake. Licha ya madai kuibuka kuwa mamake Mondi alikuwa katika hafla fupi ya kusherehekea kutibuka uhusiano kati ya Mondi na Tanasha, mwanadada huyo anaoenekana kumpenda bure mama Dangote. Hii ilidhihirika pale Donna alipokimbilia picha aliyoipachika katika mtandao wa Instagram mama Dangote na kuitia like, swala ambalo liliwashangaza wengi. Mama la mama... A post shared by Sandrah...! mama_dangote on Mar 29, 2020 at 4:06am PDT Ikimbukwe kuwa habari kuhusu kutengana kwa Diamond na Donna zilipotokea, mrembo huyo aliamua kuzifagia picha zote za familia hiyo katika kurasa zakeza kijamii. Wengi wakijua kuwa aliamua kabisa kusonga mbele na maisha pasi kumhusisha Mondi wala mamake. Je kunyemelea picha za mama Dangote huenda kuwa ni ishara ya kumuonyesha kuwa hana gere? Ama ni kutaka amsihi Diamond warudiane? Hayo yote tisa. Kuna uvumi kuwa Tanasha tayari amemkwachua tajiri mmoja nchini Kenya jina lake Mwenda Thuranira, picha zao mitandaoni ikiwa thibitisho kamili. Dimond kwa upande mwingine anadaiwa kuwa ameamua kumchinjia Lyyn ambaye kwa wakati mmoja alimshirikisha katika video yake. Mmm... alichofikiria Donna ni kweli! Si hayo tu, Tanasha ametangaza kununua jumba la kifahari na sasa yupo mbioni kuanza kuishi humo na mwanao waliojaliwa na Mondi, hii ni katika kuthibisha kuwa hakuwa kupe kwa Mondi bali alikuwa na himaya yake.  <topic>: BURUDANI 